ᱨᱟᱦᱩᱞ ᱠᱩᱞ

ᱨᱟᱦᱩᱞ ᱥᱩᱵᱷᱟᱥᱨᱟᱣ ᱠᱩᱞ (ᱡᱟᱱᱟᱢ ᱑᱙᱗᱗)
ᱫᱚ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱔ ᱥᱟᱞ ᱠᱷᱚᱱ ᱢᱚᱦᱟᱨᱟᱥᱴᱨᱚ ᱵᱤᱫᱷᱟᱱᱥᱚᱵᱷᱟ ᱨᱮ ᱯᱮ ᱫᱷᱟᱣ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱟᱨ ᱯᱩᱱᱮ ᱦᱚᱱᱚᱛ ᱨᱮᱱᱟᱜ ᱫᱟᱣᱩᱸᱰ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱔, ᱒᱐᱑᱙ ᱟᱨ ᱒᱐᱒᱔ ᱨᱮ ᱡᱤᱛᱠᱟᱹᱨ ᱞᱮᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱠᱩᱞ ᱫᱚ ᱨᱟᱦᱩ, ᱫᱟᱣᱩᱸᱰ, ᱯᱩᱱᱮ ᱨᱤᱱᱤᱡ ᱠᱟᱱᱟᱭ, ᱾ ᱩᱱᱤ ᱟᱡ ᱵᱟᱵᱟ ᱥᱩᱵᱷᱟᱥ ᱵᱟᱵᱩᱨᱟᱣ ᱫᱚ ᱠᱩᱞ ᱫᱟᱣᱩᱸᱰ ᱠᱷᱚᱱ ᱯᱮ ᱫᱷᱟᱣ ᱵᱤᱫᱷᱟᱭᱚᱠ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱟᱡ ᱟᱭᱳ ᱫᱚ ᱨᱚᱧᱡᱚᱱᱟ ᱠᱩᱞ ᱦᱚᱸ ᱠᱩᱞ ᱫᱟᱣᱩᱸᱰ ᱠᱷᱚᱱ ᱢᱟᱨᱮ ᱵᱤᱫᱷᱟᱭᱚᱠ ᱮ ᱢᱮᱱᱟᱭᱟ ᱾ ᱩᱱᱤ ᱫᱚ ᱟᱡᱟᱜ ᱮᱞ.ᱮᱞ.ᱵᱤ. ᱯᱩᱨᱟᱹᱣ ᱠᱮᱫᱼᱟ ᱾ ᱒᱐᱐᱐ ᱨᱮ ᱟᱭᱤ.ᱮᱞ.ᱮᱥ. ᱞᱚ ᱠᱚᱞᱮᱡᱽ ᱨᱮ, ᱡᱟᱦᱟᱸ ᱫᱚ ᱯᱩᱱᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ ᱾

ᱠᱟᱹᱢᱤ ᱡᱤᱭᱚᱱ
ᱠᱩᱞ ᱫᱚ ᱟᱡ ᱟᱭᱳᱣᱟᱜ ᱴᱷᱟᱶ ᱮ ᱟᱢᱮᱴ ᱞᱮᱫᱼᱟ ᱟᱨ ᱨᱟᱥᱴᱨᱤᱭᱚ ᱥᱟᱶᱛᱟ ᱯᱟᱨᱴᱤ ᱠᱷᱚᱱ ᱯᱩᱭᱞᱩ ᱫᱷᱟᱣ ᱮᱢ.ᱮᱞ.ᱮ. ᱮ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱒᱐᱑᱔ ᱨᱮ ᱢᱚᱦᱟᱨᱟᱥᱴᱨᱚ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱑᱑,᱓᱔᱕ ᱵᱷᱚᱴ ᱛᱮ ᱮᱱ.ᱥᱤ.ᱯᱤ. ᱨᱚᱢᱮᱥ ᱛᱷᱳᱨᱟᱴ ᱮ ᱦᱟᱨᱟᱣ ᱮᱱᱟ ᱾  ᱛᱟᱭᱚᱢ ᱛᱮ ᱩᱱᱤ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱮᱭ ᱥᱮᱞᱮᱫ ᱞᱮᱱᱟ ᱟᱨ ᱵᱤᱡᱮᱯᱤ ᱴᱤᱠᱮᱴ ᱨᱮ ᱒᱐᱑᱙ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱠᱟᱛᱮ ᱟᱡᱟᱜ ᱴᱷᱟᱶ ᱫᱚᱦᱚ ᱞᱮᱫᱼᱟ ᱾ ᱩᱱᱤ ᱫᱚ ᱑᱐᱓,᱖᱖᱔ ᱵᱷᱳᱴ ᱧᱟᱢ ᱞᱮᱫᱟᱭ ᱟᱨ ᱩᱱᱤ ᱫᱚ ᱗᱔᱖ ᱵᱷᱳᱴ ᱛᱮ ᱮᱱ.ᱥᱤ.ᱯᱤ. ᱛᱷᱳᱨᱟᱴ ᱮ ᱦᱟᱨᱟᱣ ᱠᱮᱫᱮᱭᱟ ᱾ ᱩᱱᱤ ᱫᱚ ᱯᱮ ᱫᱷᱟᱣ ᱵᱤᱡᱮᱯᱤ ᱴᱤᱠᱮᱴ ᱨᱮᱭ ᱵᱟᱪᱷᱚᱱ ᱮᱱᱟ ᱟᱨ ᱒᱐᱒᱔ ᱥᱟᱞᱮ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱚᱱᱪᱚᱞ ᱯᱟᱨᱴᱤ (ᱮᱥ.ᱯᱤ.) ᱨᱤᱱᱤᱡ ᱨᱟᱢᱮᱥᱟᱯᱯᱟ ᱠᱤᱥᱱᱚᱨᱚᱵᱽ ᱛᱷᱳᱨᱟᱴ ᱫᱚ ᱑᱓,᱘᱘᱙ ᱵᱷᱳᱴ ᱛᱮᱭ ᱦᱟᱨᱟᱣ ᱠᱮᱫᱮᱭᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱗᱗ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱵᱤᱫᱷᱟᱭᱚᱠ ᱠᱚ ᱒᱐᱑᱕–᱒᱐᱑᱙
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱵᱤᱫᱷᱟᱭᱚᱠ ᱠᱚ ᱒᱐᱒᱔–᱒᱐᱒᱙
ᱛᱷᱚᱠ:ᱨᱟᱥᱴᱨᱤᱭᱚ ᱥᱚᱢᱟᱡᱽ ᱯᱟᱠᱥᱟ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱯᱩᱱᱮ ᱦᱚᱱᱚᱛ ᱨᱤᱱ ᱦᱚᱲ